2018 թվականի մարտի 23-ին ինստիտուցիոնալ հավատարմագրում ստանալուց հետո Հյուսիսային համալսարանը դարձավ հանրապետության միակ բուհը, որը պետականորեն հավատարմագրվել է 3 անգամ՝ 2001 թվականին, 2015-ին և 2018 թվականի մարտի 23-ին։ Եվս երկու ոչ պետական բուհեր մինչ այդ արժանացել են երկուական պետահավատարմագրի, իսկ մնացած բուհերը կամ չեն հավատարմագրվել, կամ հավատարմագրվել են մեկական անգամ։ Շուրջ երկու տասնյակ ոչ պետական բուհեր ըստ մասնագիտությունների հավատարմագրվել են 2001 թվականից մինչև 2007 թվականը, իսկ նույնքան էլ պետական և ոչ պետական բուհեր 2015 թվականից մինչև 2018 թվականը արժանացել են ինստիտուցիոնալ հավատարմագրերի, որոնց մեջ ամենաերկարաժամկետ ինստիտուցիոնալ հավատարմագրում ունեցող բուհն այս պահին Հյուսիսային համալսարանն է՝ մինչև 2022 թվականի մարտը։